Bolwetse jwa Pelo

Bolwetse jwa pelo ke eng?

Lereo bolwetse jwa pelo le kaya mefuta e le mentsi ya malwetse a a amang pelo, go akaretsa malwetse a methapo ya madi, mathata a thulaganyo ya go itaya ga pelo, le bofokodi jwa mesifa ya pelo.Bolwetse jwa methapo ya pelo (Coronary Artery Disease - CAD) ke yone mofuta o o tlwaelegileng thata. Bo diragala fa mafura le ditshila (plaque) di kgobokana mo methapong ya madi ya pelo, di e pataganya mme di fokotsa phallo ya madi go ya mo mesifeng ya pelo. Se se oketsa kotsi ya go tshwarwa ke tlhaselo ya pelo (heart attack).

Mefuta e mengwe ya bolwetse jwa pelo e akaretsa:Go sa tlwaelega ga go itaya ga pelo (arrhythmia)Go palelwa ke pelo go pompa madi sentle (heart failure)Diphoso tsa pelo tse motho a tsholwang a na le tsone (congenital heart defects)Bolwetse jwa mesifa ya pelo (cardiomyopathy).Gantsi bolwetse jwa pelo bo gola ka bonya ka dingwaga tsotlhe ntle le gore motho a lemoge, ka jalo go botlhokwa go itse dilo tsotlhe tse di oketsang kotsi ya bolwetse jono.

Matshwao

Ka dinako dingwe bolwetse jwa pelo bo ka nna “bo didimetseng” (bo se na matshwao a a bonalang) mme bo se ka ba lemogiwa go fitlha motho a nna le matshwao a tlhaselo ya pelo, go palelwa ke pelo, kgotsa go sa tlwaelega ga go itaya ga pelo (arrhythmia). Fa dilo tse di diragala, matshwao a ka akaretsa:

Tlhaselo ya pelo (Heart attack): Go opa kgotsa go sa itumedise mo sehubeng, go opa mo mokwatleng o o kwa godimo kgotsa mo molaleng, go fisa ,o pelong(heartburn), go nyekelwa ke pelo kgotsa go tlhatsa, go lapa thata, go tsekela, le go hema ka thata.

Go sa tlwaelega ga go itaya ga pelo (Arrhythmia): Maikutlo a go phaphasela kgotsa go roroma mo sehubeng (palpitations).

Go palelwa ke pelo (Heart failure): Go hema ka thata, go lapa, go ruruga ga dinao, maqaqailana, maoto, mpa, kgotsa methapo ya madi ya mo molaleng.

Dilo tse di oketsang kotsi (Risk factors)

Bolwetse jwa pelo bo ka nna bonolo go go ama fa o na le dilo dingwe tse di oketsang kotsi. Dilo tse di oketsang kotsi ya bolwetse jwa pelo di akaretsa maemo a a tshwanang le koleseterole e e kwa godimo, kgatelelo e e kwa godimo ya madi, bolwetse jwa sukiri jwa Mofuta wa 2 (Type 2 diabetes) kgotsa bothata jwa tiriso ya dilo tse di gokang mmele.O mo setlhopheng sa kotsi e e kwa godimo gape fa o na le BMI (Body Mass Index) e e fetang 25 (go nna le boima jo bo feteletseng). Fa go na le mongwe mo lelapeng la gago la madi yo o kileng a nna le bolwetse jwa pelo, le gone seo se oketsa kotsi ya gago. Go dirisa motsoko, go sa itshidule mmele, le go ja dijo tse di sa siamang le gone di oketsa kotsi.O ka fokotsa kotsi ya gago ka go laola maemo ano, go itshidula mmele thata, go tlogela motsoko le go ja dijo tse di nang le botsogo jo bo siameng.

 Ditshupo: 

Karolo:Malwetse